ertetrips
Store norske leksikon,Biologi,Dyreriket,Leddyr,Insekter,Trips,Thripidae,Kakothrips
Ertetrips er en art av trips i familien Thripidae. Arten lever på og ernærer seg av toppene av skudd og belgen på erteplanter.
De voksne er omtrent to millimeter lange, smale med brunsvart kropp. Nymfene er gulgrå.Hunnen legger egg i erteblomstene og nymfene overvintrer i jorda. Prepuppe- og puppestadiet utvikles om våren og de voksne klekkes på forsommeren. Det er en generasjon i året.Både de voksne og nymfene suger av planten for å ta til seg næring. De voksne suger i hovedsak på unge blader, dette danner sølvfargede flekker og striper på bladene. Nymfene suger på erteblomsten eller ertebelgen, dette ødelegger blomstene og gjør at belgen får flekker, krummer seg og sprekker. Les mer i Store norske leksikon insekter trips